

|  |  |
| --- | --- |
| *Názov vnútorného predpisu* | *Smernica o evidencii pamätihodností mesta Senica* |

|  |  |
| --- | --- |
| *Poradové číslo vnútorného predpisu:* | *01/2023* |
| *Vypracoval:* | *Ing. Renáta Hebnárová, Mgr. Tomáš Motus, Ing. Zuzana Slezáková* |
| *Schválil:* | *Ing. Mgr. Martin Džačovský* |
| *Dátum vyhotovenia vnútorného predpisu:* | *01.03.2023* |
| *Účinnosť vnútorného predpisu:* | *01.03.2023* |
| *Ruší sa vnútorný predpis:* | *04/2022Smernica o evidencii pamätihodností mesta Senica účinná od 1.6.2022* |
| *Prílohy:* | *Zoznam pamätihodností, evidenčné listy* |

**Smernica**

**o evidencii pamätihodností mesta Senica**

Mesto Senica v súlade s § 4 ods. 1 a ods. 3 písm. f) zákona č. 369/1990 Zb. o obecnom zriadení v platnom znení a podľa § 14 ods. 4 zákona č. 49/2002 Z. z. o ochrane pamiatkového fondu v platnom znení vydáva túto smernicu o evidencií pamätihodností mesta Senica.

**PRVÁ ČASŤ**

**ZÁKLADNÉ USTANOVENIA**

**článok 1**

**Predmet úpravy**

1. Táto smernica obsahuje evidenciu pamätihodností mesta Senica, určuje spôsob jej vedenia, stanovuje podmienky zápisu do evidencie pamätihodností a podmienky ochrany a využívania pamätihodností.

2. Cieľom tejto smernice je ochrana kultúrno-historickej hodnoty pamätihodností mesta Senica a snaha o ich zachovanie ako kultúrno-historického dedičstva pre budúce generácie.

3. Evidenciu pamätihodností vedie Mesto Senica (ďalej len „mesto“) v súlade s § 14 ods. 4 zákona č. 49/2002 Z. z. o ochrane pamiatkového fondu v platnom znení.

**článok 2**

**Vymedzenie základných pojmov**

1. Pamätihodnosťou mesta môžu byť hnuteľné a nehnuteľné veci, ktoré majú historickú, spoločenskú, krajinnú, urbanistickú, architektonickú, vedeckú, technickú, výtvarnú alebo umelecko-remeselnú hodnotu, kombinované diela prírody a človeka, historické udalosti, názvy ulíc, zemepisné a katastrálne názvy, ktoré sa viažu k histórii a osobnostiam mesta.

2. Hodnota pamätihodností je súhrn významných historických, spoločenských, krajinných, urbanistických, architektonických, vedeckých, technických, výtvarných alebo umelecko-remeselných hodnôt, pre ktoré môžu byť veci predmetom ochrany v zmysle tejto smernice.

3. Ochrana pamätihodností mesta je súhrn činností a opatrení zameraných na identifikáciu, výskum, evidenciu, zachovanie, obnovu, využívanie,  prezentáciu mesta a  na ich ochranu pred zničením, poškodením alebo odcudzením.

**DRUHÁ ČASŤ**

**POSTUP PRI ZÁPISE DO EVIDENCIE PAMÄTIHODNOSTÍ MESTA SENICA**

**článok 3**

**Evidencia pamätihodností mesta**

1. Zoznam evidencie pamätihodností mesta je rozčlenený na tieto kategórie:

a) hmotné nehnuteľné pamätihodnosti ( kategória obsahuje budovy, súbory objektov,

cintoríny, drobnú architektúru, výtvarné diela, sochy, kríže, pamätníky, ktoré sú pevne spojené so zemou)

b) hmotné hnuteľné pamätihodnosti ( kategória obsahuje predmety, ktoré nie sú pevne

spojené so zemou, pamätné tabule bez ohľadu na to či sú pevne zabudované alebo nie )

c) kombinované diela prírody a človeka ( kategória obsahuje parky a rôzne prírodné

útvary, viažuce sa k historickým udalostiam a osobnostiam)

d) nehmotné pamätihodnosti (kategória obsahuje významné pamätné dni alebo udalosti,

viažuce sa k mestu alebo významným osobnostiam mesta, pôvodné historické názvy ulíc, zemepisné a katastrálne názvy, ktoré sa viažu k histórii a k  osobnostiam mesta).

e) pamätné stromy.

2. Predmetom evidencie nie sú pamiatky, zapísané v Ústrednom zozname pamiatkového fondu Slovenskej republiky, pre ktoré platí osobitný režim upravený zákonom č. 49/2002 Z. z. o  ochrane pamiatkového fondu v platnom znení.

3. Evidenciu pamätihodností vedie oddelenie sociálnych vecí, kultúry a športu Mestského úradu v Senici ( v ďalšom texte len „oddelenie kultúry“) v písomnej forme aj v elektronickej podobe.

4. Evidencia pozostáva zo zoznamu a z evidenčných listov pamätihodností, ktoré obsahujú textový popis, príp. fotodokumentáciu pamätihodnosti

5. Zápis do evidencie pamätihodností sa uskutoční po prerokovaní komisiou pre vzdelávanie, kultúru a zbor pre občianske záležitosti na základe návrhu predloženého oddelením kultúry.

6. Oddelenie kultúry predkladá návrh na zápis do evidencie pamätihodností na prerokovanie komisii pre vzdelávanie, kultúru a zbor pre občianske záležitosti zvyčajne raz ročne a tento návrh obsahuje všetky návrhy iniciované v predchádzajúcom kalendárnom roku.

7. Oddelenie kultúry zodpovedá za predloženie návrhov na zápis do evidencie pamätihodností na prerokovanie komisii pre vzdelávanie, kultúru a zbor pre občianske záležitosti.

8. Aktualizáciu evidencie pamätihodností schvaľuje primátor mesta po predchádzajúcom prerokovaní v komisii pre vzdelávanie, kultúru a zbor pre občianske záležitosti.

9. Oddelenie kultúry zodpovedá za predloženie návrhov na zápis do evidencie pamätihodností na odborné a dokumentačné účely a vyjadrenie Krajskému pamiatkovému úradu v Trnave a v prípade nehnuteľností na vyjadrenie aj stavebnému úradu.

10. Všetky fyzické a právnické osoby sú oprávnené iniciovať návrh na zápis do evidencie pamätihodností na základe písomného návrhu doručeného Mestskému úradu v Senici.

11. Postup uvedený v bodoch 4. až 10. tohto článku smernice sa uplatní aj pri zrušení zápisu v  evidencii pamätihodností.

11. Zápis do evidencie nehnuteľných pamätihodností alebo zrušenie zápisu v evidencii

nehnuteľných pamätihodností mesto oznámi vlastníkovi pamätihodnosti.

**TRETIA ČASŤ**

**ZÁSADY OCHRANY PAMÄTIHODNOSTÍ**

**Článok 4**

**Pôsobnosť mesta Senica**

1. Mesto Senica :

a) utvára v rámci svojich možností podmienky potrebné na zachovanie, ochranu,

obnovu a vhodné využívanie pamätihodností

b) sleduje stav a využitie pamätihodností hmotného charakteru a vykonáva štátny

stavebný dohľad nad zabezpečením ochrany nehnuteľných pamätihodností v súlade so zákonom č. 50/1976 Zb. o územnom plánovaní a stavebnom poriadku v platnom znení

c) spolupracuje s orgánmi štátnej správy zúčastnenými na plnení úloh na úseku

ochrany pamiatkového fondu ako aj s vedeckými a odbornými inštitúciami, nadáciami

a občianskymi združeniami

d) poskytuje metodickú a odbornú pomoc vlastníkom pamätihodností

e) prezentuje pamätihodnosti zapísané v evidencii ako súčasť kultúrno-historického dedičstva, najmä prostredníctvom informačno-propagačných materiálov, na svojom webovom sídle a na rôznych kultúrno-spoločenských podujatiach.

**Článok 5**

**Práva a povinnosti vlastníka pamätihodnosti**

1. Vlastník pamätihodnosti môže požiadať mesto o poskytnutie odbornej a metodickej pomoci vo veciach ochrany pamätihodnosti.
2. Vlastník pamätihodnosti má:
3. ochraňovať a užívať pamätihodnosť v súlade s jej pamiatkovou hodnotou
4. zachovávať dobrý technický, prevádzkový a estetický stav pamätihodností, ako aj

vhodný spôsob ich využitia

c) má právo na prezentáciu pamätihodnosti v rámci evidencie pamätihodností.

Senica 01.03.2023 Ing. Mgr. Martin Džačovský

primátor mesta Senica

S Smernicou o evidencii pamätihodností mesta Senica boli oboznámení vedúci oddelenia, (potvrdené podpisom), ktorí zodpovedajú za oboznámenie s jeho obsahom všetkých zamestnancov na oddelení.

|  |  |  |
| --- | --- | --- |
| **Meno a priezvisko** | **Podpis** | **Dátum** |
| JUDr. Marek **Došek** |  |  |
| JUDr. Elena **Jankovičová** |  |  |
| Mgr. Silvia **Krčová** |  |  |
| Mgr. Milan **Dieneš** |  |  |
| Ing. Renáta **Hebnárová** |  |  |
| Ing. Ivan **Šteffek** |  |  |
| JUDr. Gabriela **Olejárová** |  |  |
| Ing. Róbert **Mozolič** |  |  |
| Ing. Ivan **Nosko** |  |  |
| Mgr. Jaroslav **Pecha** |  |  |